న్యూఢిల్లీ : భారతదేశంలో విదేశీయులకు రక్షణ కల్పించేందుకు కట్టుదిట్టమైన యంత్రాంగం ఉందని విదేశాంగ మంత్రి సుష్మా స్వరాజ్ చెప్పారు. ఇటీవల ఆఫ్రికన్లపై జరిగిన దాడుల విషయంలో ఐక్యరాజ్య సమితిని ఆశ్రయించాలని ఆఫ్రికన్ రాయబారులు నిర్ణయించడంలో ఔచిత్యమేమిటని ప్రశ్నించారు. ఆమె లోక్సభలో మాట్లాడుతూ ఐరాస ప్రత్యేక సమావేశం ఏర్పాటు చేసేందుకు వారు పిలుపునిచ్చినప్పటికీ, ఈ దాడులు జాత్యహంకారంతో చేసినవి కాదన్నారు.‘‘మానవ హక్కుల మండలిని ఆశ్రయిస్తామని వారు (ఆఫ్రికన్ దౌత్యవేత్తలు) చెప్పారు. భారతదేశంలో వ్యవస్థాగత లోపం ఏదైనా ఉందా? అందరు ఆఫ్రికన్ల భద్రతకు హామీనిచ్చే జాతీయ మానవ హక్కుల కమిషన్, న్యాయ వ్యవస్థ, స్వేచ్ఛాయుత పత్రికా వ్యవస్థ ఇండియాలో ఉన్నాయి’’ అని సుష్మా స్వరాజ్ అన్నారు. ఆఫ్రికన్ గ్రూప్ హెడ్ ఆఫ్ మిషన్స్ డీన్, ఎరిట్రియన్ రాయబారి అలెమ్ త్సేహయే వోల్డమరియంతో జరిగిన సమావేశంలో విదేశాంగ శాఖ సహాయ మంత్రి జనరల్ (విశ్రాంత) వీకే సింగ్ పాల్గొన్నారని, ఈ అంశంలో ఐక్యరాజ్య సమితి స్థాయిలో జోక్యం చేసుకోవాలన్న ఆలోచనపై భారతదేశానికిగల అభ్యంతరాన్ని తెలియజేశారని వివరించారు.గ్రేటర్ నోయిడాలో పందొమ్మిదేళ్ళ విద్యార్థి మనీష్  మాదక ద్రవ్యాలు మితిమీరి సేవించడం వల్ల మరణించినట్లు భావించిన స్థానికులు ఆగ్రహానికి గురయ్యారని సుష్మా స్వరాజ్ పేర్కొన్నారు. ఈ నేపథ్యంలో గత నెల 27న జరిగిన సామూహిక దాడిలో కోపోద్రిక్తులైన స్థానికులు పాల్గొనగా, కొందరు దుండగులు తమకు అనుకూలంగా మలచుకున్నారని తెలిపారు. ఈ కేసులో ఆరుగురిని అరెస్టు చేసినట్లు వివరించారు. దర్యాప్తు పూర్తయ్యే వరకు ఈ దాడి జాత్యహంకార కారణాల వల్ల జరిగినట్లు ఆరోపించవద్దని కోరారు. అమెరికాలో భారతీయులపై దాడులు జరిగినపుడు (దర్యాప్తు పూర్తయ్యే వరకు) తాము ఆ విధంగా ఆరోపించలేదన్నారు.
newdhilly : bhaaratadesamlo videsheeyulaku rakshana kalpinchenduku kattudittamaina yantraangam undani videsaanga mantri sushma swaraj cheppaaru. iteevala africanlapy jarigina daadula vishayamlo aikyarajya samitini aasrayinchaalani african raayabaarulu nirnayinchadamlo auchityamemitani prasninchaaru. aame loksabhalo maatlaadutuu airasa pratyeka samavesam erpaatu chesenduku vaaru pilupunicchinappatika, ee daadulu jaatyahamkaaramtho chesinavi kaadannaaru.‘‘manava hakkula mandalini aasrayistaamani vaaru (african doutyavettalu) cheppaaru. bhaaratadesamlo vyavasthaagata lopam edaina undaa? andaru africanla bhadrataku haameenichhe jaateeya manava hakkula kamishan, nyaaya vyavastha, swechhaayuta patrika vyavastha indialo unnaayi’’ ani sushma swaraj annaru. african groop head af mishans dean, eritrian rayabari alem tsehaye voldamariyamtho jarigina samavesamlo videsaanga saakha sahaya mantri janaral (vishraanta) veeke sing paalgonnaarani, ee amsamlo aikyarajya samiti sthaayilo jokyam chesukovalanna aalochanapai bhaaratadesaanikigala abhyantaraanni teliyajesaarani vivarinchaaru.grater noidalo pandommidella vidyaarthi maneesh  maadaka dravyaalu mitimeeri sevinchadam valla maraninchinatlu bhaavinchina sthaanikulu aagrahaaniki gurayyarani sushma swaraj perkonnaru. ee nepathyamlo gatha nela 27na jarigina saamuuhika daadilo kopodriktulaina sthaanikulu palgonaga, kondaru dundagulu tamaku anukuulamgaa malachukunnarani telipaaru. ee kesulo aarugurini arestu chesinatlu vivarinchaaru. daryaaptu puurtayyee varaku ee daadi jaatyahamkaara kaaranaala valla jariginatlu aaropinchavaddani koraru. americalo bhaaratheeyulapai daadulu jariginapudu (daryaaptu puurtayyee varaku) taamu aa vidhamgaa aaropinchaledannaru.